laion/Wikipedia-Exotic huggingface dataset:
মাগ্নেস (পৌরাণিক চরিত্র)

গ্রিক পুরাণে, মাগ্নেস ছিল দুইজন লোকের নাম। মাগ্নেস ছিল জিউস ও দেউকালিয়নকন্যা থায়ইয়ার পুত্র এবং মাকেদ্নসের ভাই। সে একজন অজ্ঞাতনামা নাইয়াদকে বিয়ে করে এবং তার গর্ভে মাগ্নেসের ঔরসে দিক্তিস, পলিদেক্তেস, পিয়েরুস ও এইয়োনেউসের জন্ম হয়। পরবর্তীতে সেই অজ্ঞাতনামা নাইয়াদ দিক্তিস ও পলিদেক্তেসকে নিয়ে সেরিফস দ্বীপে গিয়ে থাকা শুরু করল। মাগ্নেস ছিল পেনেলোপের একজন পাণিপ্রার্থী। অদেসেউস ট্রয় যুদ্ধ থেকে ফিরে এসে পেনেলোপের সকল পাণিপ্রার্থীর ন্যায় তাকেও হত্যা করে।
ভৌগোলিক নিরক্ষরেখা

অন্ধকার ও মেঘমুক্ত আকাশের দিকে তাকালে অসংখ্য জ্যোতিষ্ক চোখে পড়ে যাদেরকে অত্যন্ত দূরত্বের কারণে একটি বিরাট ব্যাসার্ধের গোলকের পৃষ্ঠের কিছু স্থির বিন্দু বলে ভ্রম হয়, যেখানে পৃথিবী পৃষ্ঠে দণ্ডায়মান দর্শক কেবলমাত্র গোলকের উপরের অর্ধাংশই দেখতে পান। কল্পিত এ গোলককেই খ-গোলক বলা হয়। ভৌগোলিক নিরক্ষরেখা হল পৃথিবীর খ-গোলকের পৃষ্ঠে কল্পিত সেই মহাবৃত্ত যার অবস্থান পৃথিবীর নিরক্ষীয় সমতলে। এই প্রসঙ্গ সমতল হল নিরক্ষীয় স্থানাঙ্ক ব্যবস্থার ভিত্তি। অন্য কথায়, মহাকাশে পৃথিবীর নিরক্ষরেখার বিমূর্ত অভিক্ষেপই ভৌগোলিক নিরক্ষরেখা। পৃথিবীর অক্ষীয় আনতির (axial tilt) কারণে, ভৌগোলিক নিরক্ষরেখা এই মুহূর্তে সূর্যপথের (ecliptic) তথা পৃথিবীর কক্ষীয় সমতলের সাপেক্ষে প্রায় ২৩.৪৪° কোণে হেলে রয়েছে। ভৌগোলিক নিরক্ষরেখার এই হেলে থাকার পরিমাণ অর্থাৎ আনতি গত ৫০ লক্ষ বছর ধরে ২২.০° থেকে ২৪.৫° পর্যন্ত পরিবর্তিত হয়েছে। পৃথিবীর নিরক্ষরেখায় দণ্ডায়মান কোন পর্যবেক্ষক ভৌগোলিক নিরক্ষরেখাকে ঠিক তার মাথার উপরে সুবিন্দু দিয়ে একটি অর্ধবৃত্তাকার পথে যেতে দেখবেন। পর্যবেক্ষক নিরক্ষরেখা থেকে সরে গিয়ে উত্তর বা দক্ষিণ দিকে গমন করলে ভৌগোলিক নিরক্ষরেখা এর বিপরীত দিগন্তের দিকে হেলে পড়বে। অসীম দূরবর্তী একটি অর্ধবৃত্তকে ভৌগোলিক নিরক্ষরেখা হিসেবে সংজ্ঞায়িত করা যায় যেখানে অর্ধবৃত্তটিকে খ-গোলকের পৃষ্ঠে বিবেচনা করা হয় এবং পৃথিবী পৃষ্ঠে পর্যবেক্ষকের অবস্থান নির্বিশেষে অর্ধবৃত্তটির প্রান্তবিন্দুদ্বয় দিগন্তকে ঠিক পূর্ব ও পশ্চিম দিকে ছেদ করে। ভৌগোলিক নিরক্ষরেখাটি ভৌগোলিক মেরুদ্বয়ে জ্যোতির্বৈজ্ঞানিক দিগন্তের সাথে মিলে যায়। যে কোন অক্ষাংশে অবস্থানকারী পর্যবেক্ষক থেকে ভৌগোলিক নিরক্ষরেখার অবস্থান অসীম দূরবরৃতী হলেও ভৌগোলিক নিরক্ষরেখার তল থেকে পর্যবেক্ষক কেবল নির্দিষ্ট দূরত্বে থাকে। তাই যে কোন অক্ষাংশের ক্ষেত্রে ভৌগোলিক নিরক্ষরেখাটি একটি অভিন্ন বৃত্তচাপ বা বৃত্ত পরিগণিত হবে। ভৌগোলিক নিরক্ষরেখার নিকটবর্তী জ্যোতির্বৈজ্ঞানিক বস্তুসমূহ পৃথিবীর অধিকাংশ স্থান থেকে দিগন্তের উপরে প্রতীয়মান হয়। তবে এদের তুঙ্গীভবন ঘটে নিরক্ষরেখায় বা নিরক্ষরেখার সন্নিকটে। ভৌগোলিক নিরক্ষরেখা বর্তমানে নিম্নোক্ত তারামণ্ডলগুলোর মধ্য দিয়ে অতিক্রম করছে: এই তারামণ্ডলীগুলোকে প্রায় সারা বিশ্বব্যাপী দেখা যায়। পৃথিবী ছাড়াও অন্যান্য জ্যোতির্বৈজ্ঞানিক বস্তুরও অনুরূপভাবে সংজ্ঞায়িত ভৌগোলিক নিরক্ষরেখা বিদ্যমান। "Celestial Equator"। সংগ্রহের তারিখ ৫ আগস্ট ২০১১।  Berger, A.L. (১৯৭৬)। "Obliquity and Precession for the Last 5000000 Years"। Astronomy and Astrophysics। 51 (1): 127–135। বিবকোড:1976A&A....51..127B।  Millar, William (২০০৬)। The Amateur Astronomer's Introduction to the Celestial Sphere। Cambridge University Press। আইএসবিএন 978-0-521-67123-1।
দেউকালিয়ন

গ্রিক পুরাণে, দেউকালিয়ন ছিল প্রমিথিউস ও ওকেয়ানিদ প্রোনয়য়ার পুত্র। সে এপিমেথেউস ও পান্দোরার কন্যা পাইরাকে বিয়ে করে এবং পাইরার গর্ভে তার ঔরসে হেল্লেন, আম্ফিক্তিয়ন ও ওরেস্থেউস নামে তিনজন পুত্র এবং প্রোতোজেনেইয়া, পান্দোরা ২য় ও থায়ইয়া নামে তিনজন কন্যার জন্ম হয়। দেউকালিয়ন ও পাইরার পৌত্রদের নামগুলো হল - আইয়োলুস, আইথলিউস, দোরুস, গ্রাইকুস, মাকেদ্নস, মাগ্নেস ও জুথুস। মানুষ এর ক্রমবর্ধমান অন্যায় অত্যাচার এ ক্ষুব্ধ জিউস এক বের সারা পৃথিবী কে মহাপ্লাবন এ ভাসিয়া দেন . এই প্লাবন এ পৃথিবীর সকল মানব দানব নিশ্চিন্ন হয়ে যায়। জিউসের ইচ্ছায় ৯ দিন ধরা চলে প্লাবন এ সব কিছু ধ্বংস হয়ে গেলেও বেঁচে গেল দেউকালিয়ন ও তার স্ত্রী পীরা। পিতা প্রমিথিউস এর সতর্কবানী শুনে বন্যা-প্লাবন এর পূর্বেই পিতার নির্দেশ মতো নৌকা তৈরি করেন ও প্লাবন র পূর্বাভাস পাওয়ার সাথে সাথে স্ত্রী কে নিয়ে নৌকায় উঠেন। বন্যার পানি নেমে যাওয়ার পর তারা নৌকা নিয়ে পার্সেনাস পর্বতের পাদদেশ এ আসেন। সেখানে দৈব বানীর মাধ্যমে হের্মিস তাদের নির্দেশ দান ' তোমরা তোমাদের মায়ের হাড়গুলো ছুড়ে মারতে থাকো" প্রথমে নির্দেশ বুঝতে না পারলেও পড়ে বুঝেন থেমিস মা বলতে ধরিত্রী মাতা গাইয়াকে ও হাড় বলতে প্রস্তর খন্ড কে বুঝিয়াছেন। অর্থ খুঁজে পাওয়ার পর পীরা ও দেউকালিয়ন পাহাড় থেকে পাথর এনে তা ছুড়ে মারেন। দেউকালিয়ন যে পাথর ছুরেছিল তা থেকে পুরুষ ও পীরার ছুড়ে মারা পাথর থেকে নারীর জন্ম হয়। আর এ ভাবেই জন্মায় নাই নতুন পৃথিবীর নতুন নর-নারী।
ভৌগোলিক মেরু

গ্রহ, বামন গ্রহ, প্রাকৃতিক উপগ্রহ, গোলক ইত্যাদি কোন জ্যোতির্বৈজ্ঞানিক বস্তু তার কেন্দ্রগামী যে সরল রেখার সাপেক্ষে আবর্তন করে তাকে ঘূর্ণন অক্ষ বলা হয়। কোন মহাজাগতিক বস্তুর ঘূর্ণন অক্ষ উক্ত মহাজাগতিক বস্তুর পৃষ্ঠকে যে দুটি বিন্দুতে ভেদ করে ঐ বিন্দুদুটিকেই উক্ত মহাজাগতিক বস্তুটির ভৌগোলিক মেরু বা সংক্ষেপে মেরু বলা হয়। পৃথিবীর উত্তর ও দক্ষিণ মেরুর ন্যায় যে কোন মহাজাগতিক বস্তুটির উক্ত ছেদ বিন্দু দুটিকেও "উত্তর মেরু" ও " দক্ষিণ মেরু" বলা হয়ে থাকে। উত্তর মেরু ও দক্ষিণ মেরু পরস্পর থেকে ১৮০° কোণ দূরে তথা মহাজাগতিক বস্তুটির নিরক্ষরেখা থেকে ৯০° কোণে পরস্পরের বিপরীত দিকে অবস্থান করে। প্রতিটি গ্রহেরই ভৌগোলিক মেরু রয়েছে। পৃথিবীর ভূচৌম্বকত্বের ন্যায় কোন মহাজাগতিক বস্তুর চৌম্বক ক্ষেত্র থাকলে মহাজাগতিক বস্তুটিরও চৌম্বক মেরু থাকবে। কোন মহাজাগতিক বস্তুর ঘূর্ণনে হেরফের হওয়ার অর্থ হল এর পৃষ্ঠতলেও ভৌগোলিক মেরুগুলোর অবস্থানের গড়বর হওয়া। যেমন— কয়েক বছরের আবর্তনে পৃথিবীর উত্তর ও দক্ষিণ মেরু কয়েক মিটার পর্যন্ত সরে যায়। মানচিত্র অঙ্কনবিদ্যাতে সঠিক এবং অপরিবর্তনীয় স্থানাঙ্ক আবশ্যক হওয়ায় ভৌগোলিক মেরুসমূহের গড়[তথ্যসূত্র প্রয়োজন] অবস্থানকে নির্দিষ্ট মেরু (মানচিত্র বৈজ্ঞানিক মেরু বা cartographic poles) হিসেবে গ্রহণ করা হয়। এই গড় অবস্থানগুলো তথা মেরুগুলো সেসব বিন্দু যেখানে মহাজাগতিক বস্তুটির দ্রাঘিমাগামী মহাবৃত্তগুলো ছেদ করে বা যেসব বিন্দু দিয়ে দ্রাঘিমাগামী মহাবৃত্তগুলো অতিক্রম করে। Kotlyakov, Vladimir; Komarova, Anna (২০০৬)। Elsevier's Dictionary of Geography: in English, Russian, French, Spanish and German। পৃষ্ঠা 557। সংগ্রহের তারিখ ২২ জুন ২০১৫।  Hooper, William (২০০৮)। Aether and Gravitation। পৃষ্ঠা 224। সংগ্রহের তারিখ ২২ জুন ২০১৫।  "20 Things You Didn't Know About... the North Pole"। DiscoverMagazine.com। ২০১৪-১১-১৮। ২০১৫-০৬-২৬ তারিখে মূল থেকে আর্কাইভ করা। সংগ্রহের তারিখ ২০১৫-০৬-২৬।  Schar, Ray (২০১০)। Wonderfully Weird World। পৃষ্ঠা 106। সংগ্রহের তারিখ ২২ জুন ২০১৫।  Lovett, Richard A. (২০১৩-০৫-১৪)। "Climate Change Has Shifted the Locations of Earth's North and South Poles"। Scientificamerican.com। সংগ্রহের তারিখ ২০১৫-০৬-২৬।
জগদীপ ধনখড়

জগদীপ ধনখড় (জন্ম ১৮ মে, ১৯৫১) হলেন পশ্চিমবঙ্গের প্রাক্তন রাজ্যপাল। তিনি ভারতের সুপ্রিম কোর্টের আইনজীবী এবং ১৯৮৯ থেকে ১৯৯১ সাল পর্যন্ত লোকসভার সদস্য ছিলেন। তিনি বর্তমানে ভারতের ১৪তম উপরাষ্ট্রপতি। তিনি প্রাথমিক শিক্ষালাভ করেন কিথানা গ্রামের সরকারি বিদ্যালয় থেকে, স্কুলশিক্ষা গ্রহণ করেন সৈনিক স্কুল, চিতোরগড় থেকে এবং স্নাতক ডিগ্রি পান রাজস্থান বিশ্ববিদ্যালয়, জয়পুর থেকে। তিনি ১৯৮৯-৯১ নবম লোকসভায় রাজস্থানের ঝুনঝুনু (লোকসভা কেন্দ্র) থেকে সাংসদ হিসেবে জনতা দল (সংযুক্ত) কে প্রতিনিধিত্ব করেন এবং ১৯৯৩-৯৮ সালে রাজস্থানের দশম বিধানসভায় কিষানগড়, রাজস্থান থেকে বিধায়ক এবং রাজস্থান হাইকোর্ট বার এসোসিয়েশন, জয়পুরের সভাপতি ছিলেন। পদার্থবিজ্ঞানে বিএসসি(অনার্স) এবং বিশেষ মর্যাদার সঙ্গে এলএলবি পাশ করেন ১৯৭৮ সালে রাজস্থান বিশ্ববিদ্যালয় থেকে। তার প্রাথমিক শিক্ষালাভ হয়েছিল গ্রামের কিতানা বিদ্যালয়ে এবং একজন মেধাবী ছাত্র হিসাবে ধনখর সম্পূর্ণ বৃত্তি লাভ করেন। রাজস্থানের সৈনিক স্কুল, চিতোরগড় থেকে মধ্যশিক্ষা গ্রহণ করেন। তিনি ইন্ডিয়ান স্কুল সার্টিফিকেট পরীক্ষা (কেমব্রিজ বিশ্ববিদ্যালয়) স্বাতন্ত্র্যের সাথে পাশ করেন। ধনখড় জন্মগ্রহণ করেন ১৯৫১ সালের ১৮ মে রাজস্থান রাজ্যের একটি ছোট্ট গ্রাম কিথানাতে। ধনখর বিয়ে করেন শ্রীমতি সুদেশ ধনখরকে। তাদের একজন কন্যা হলেন কামনা, তিনি কার্তিকেয়কে বিবাহ করেন। "Jagdeep Dhankar To Be Sworn In As New West Bengal Governor On July 30"। NDTV। জুলাই ২৬, ২০১৯।  "Jagdip Dhankar"। সংগ্রহের তারিখ ১২ মার্চ ২০১৮।  "Jagdeep Dhankhar"। সংগ্রহের তারিখ ১২ মার্চ ২০১৮।
নাস্তালিক লিপি

নাস্তালিক লিপি (ফার্সি: نستعليق) ইসলামি হস্তলিপিশিল্পের একটি প্রধান ধারা। এটি ১৪শ ও ১৫শ শতকে ইরানে উদ্ভাবিত হয়। এটি কখনও কখনও আরবি লিখতে ব্যবহৃত হলেও ফার্সি, তুর্কি, উর্দু এবং দক্ষিণ এশীয় লেখাতেই এর প্রয়োগ সবসময় বেশি দেখতে পাওয়া যায়। আরবিতে এটি "তালিক" বা "ফার্সি" নামে পরিচিত এবং মূলত শিরোনামে ব্যবহৃত হয়। আজও ইরান, পাকিস্তান ও আফগানিস্তানে লিপিটি একটি শিল্প হিসেবে ব্যাপকভাবে প্রচলিত। নাস্তালিকের একটি সরলতর সংস্করণ ফার্সি ও উর্দু ভাষা লেখার প্রধান লিপি এবং পশতু ভাষাতে এটি প্রায়ই নাসখ লিপির পাশাপাশি ব্যবহৃত হয়। উসমানীয় শাসনামলে উসমানীয় তুর্কি ভাষা লিখতেও এটি ব্যবহৃত হত। আরবি লিপির সবচেয়ে প্রবহমান (fluid) হস্তলিপিশৈলীগুলির মধ্যে নাস্তালিক অন্যতম। লিপিটিতে খাড়া দাগগুলি ছোট এবং অনুভূমিক দাগগুলি দীর্ঘ। "কালাম" নামের সরু করে ছাঁটা বাঁশের কঞ্চি ও "দাভাত" নামের কালি দিয়ে এটি লেখা হয় । কালামের মুখ সাধারণত কালি শোষণের সুবিধার্থে একটু চেরা থাকে। এখান থেকেই বাংলা ভাষায় "কলম" ও "দোয়াত" শব্দ দুটি এসেছে। নাসতালিক লিপির উধ্ববক হলেন খাজা মীর আলী তাব্রিজ Habib-ollah Feza'eli, Ta'lim-e Khatt, Tehran: Sorush, 1977 (ফার্সিতে) Sheila Blair, Islamic Calligraphy, Edinburgh: Edinburgh University Press, 2005. ফার্সি হস্তলিপিশিল্প ইসলামি হস্তলিপিশিল্প Download Alvi Nastaliq fonts (unicode), a recent breakthrough Download IPA for Urdu and Roman Urdu for Mobile and Internet Users Download entire English to Urdu dictionary, editable, 24000 words, urdu script Iranian Calligraphers Association Center for Research in Urdu Language Processing - Download Urdu Fonts Calligraphers' Biographies Mainly in Turkish Nasta'liq Unicode Font by the Supreme Council of ICT Iran SCICT.ir Free Open Type Unicode compliant fonts covering both Nasta'liq and Naskh Free True Type font covering basic Nasta'liq. Nasta'liq Writer for Macintosh, from the SIL. Requires QuickDraw GX or Mac OS X. Uni-Nastaliq: Open Type Nastaliq Font and Publishing System. [স্থায়ীভাবে অকার্যকর সংযোগ] Custom Arabic Calligraphy[স্থায়ীভাবে অকার্যকর সংযোগ] Nastaleeq.com: A site dedicated to Nastaleeq calligraphic script Pak Nastaleeq: Official Pak Nastaleeq Font site petite introduction à la calligraphie persane প্যতিত আঁত্রোদুকসিওঁ আ লা কালিগ্রাফি পেরসান - ছোট ভূমিকা
লরেন্তিনো কর্টিজো

লরেন্তিনো "নিতো" কর্টিজো কোহেন (স্পেনীয় উচ্চারণ: [lauɾenˈtino koɾˈtiso ˈko.en];জন্ম ৩০ জানুয়ারি ১৯৫৩) হলো পানামার রাজনীতিবিদ ও বর্তমান রাষ্ট্রপতি। ২০১৯ সাল থেকে তিনি পানামার ৩৮তম রাষ্ট্রপতি হিসেবে দায়িত্ব পালন করে আসছেন। কর্টিজো কোহেন পানামার জাতীয় পরিষদের সাবেক প্রেসিডেন্ট এবং কৃষি মন্ত্রণালয়েরও মন্ত্রী হিসেবে দায়িত্ব পালন করেছেন। তিনি ১৯৯৪ ও ২০০৪ সালে পানামা ন্যাশনাল অ্যাসেম্বলির চেম্বার প্রেসিডেন্ট হিসেবে দুই দফায় দায়িত্ব পালন করেন। পানামার রাজনৈতিক দল "ডেমোক্রেটিক রেভ্যুলেশনারী পার্টি"র হয়ে তিনি ২০১৯ সালে সাধারণ নির্বাচনে মোট ভোটের ৩৩.২৭% পেয়ে ৫ মে ২০১৯ তারিখে রাষ্ট্রপতি নির্বাচিত হন। বর্তমানে তিনি পানামার ৩৮তম রাষ্ট্রপতি হিসেবে দায়িত্ব পালন করছেন। লরেন্তিনো কোহেন, পানামা ও ইসরাইলের দ্বৈত নাগরিক হওয়ায় রাষ্ট্রপতি নির্বাচনের সময় বিতর্কে পড়েন, পানামার সংখ্যালঘু ইহুদিরা তা জানার পর তিনি এটি তাদের থেকে লুকায়িত রাখার চেষ্টা করেন। এরপরেও তিনি নির্বাচনে জয়লাভ করে পানামার রাষ্ট্রপতি হিসেবে নির্বাচিত হন। কোহেন ১৯৯৪ থেকে ২০০৪ সাল পর্যন্ত পানামার জাতীয় পরিষদের সদস্য হিসেবে দায়িত্ব পালন করেছেন। তিনি ২০০০ সালে পানামার জাতীয় পরিষদের প্রেসিডেন্ট হন এবং ২০০১ সাল পর্যন্ত সেই দায়িত্ব পালন করেন। এছাড়াও তিনি রাষ্ট্রপতি মার্টিন টরিজোস এর অধীনে সাবেক কৃষিমন্ত্রী হিসেবে দায়িত্ব পান। এবং পরবর্তীতে ২০১৯ সালে পানামার ৩৮তম রাষ্ট্রপতি নির্বাচিত হন। Sáez, Manuel Alcántara; Freidenberg, Flavia, সম্পাদকগণ (২০০১)। Partidos políticos de América Latina. Centroamérica, México y República Dominicana। Universidad de Salamanca। পৃষ্ঠা 561। আইএসবিএন 9788478008377।  PALABRAS LLANAS - 50 años de visión y Compromiso (1906-2006) "Cortizo wins Panama election" (ইংরেজি ভাষায়)। ২০১৯-০৫-০৬। সংগ্রহের তারিখ ২০১৯-০৫-০৬।  "Panama elections: Centrist Laurentino Cortizo declared winner"। www.aljazeera.com। সংগ্রহের তারিখ ২০১৯-০৮-১২।  উদ্ধৃতি ত্রুটি: <ref> ট্যাগ বৈধ নয়; :0 নামের সূত্রটির জন্য কোন লেখা প্রদান করা হয়নি Site of Laurentino Cortizo (in Spanish) Biography by CIDOB (in Spanish)
জাতীয়তাসূচক বিশেষণ

জাতীয়তাসূচক বিশেষণ হল কোন নির্দিষ্ট স্থানের অধিবাসী কিংবা স্থানীয় ব্যক্তিদেরকে সাধারণভাবে শনাক্তকরণে ব্যবহৃত শব্দ বা শব্দগুচ্ছ যা সাধারণত উক্ত জায়গাটির নামানুসারে উদ্ভব হয়।এর উদাহরণ হিসেবে বলা যায় ঢাকা শহরের অধিবাসীকে "ঢাকাইয়া", যুক্তরাষ্ট্র নামক দেশের ব্যক্তিকে "আমেরিকান" এবং সোয়াহিলি উপকূলের অধিবাসীকে সোয়াহিলি বলা হয়। জাতীয়তাসূচক বিশেষণ সবসময় কোন ব্যক্তির নাগরিকত্ব কিংবা বসবাসের স্থানকে সুস্পষ্টভাবে নির্দেশ নাও করতে পারে এবং অনেক বিশেষণ কোন ব্যক্তির জাতিতাত্ত্বিক নামের সঙ্গে মিশে দ্ব্যর্থতা সৃষ্টি করতে পারে। উদাহরণস্বরূপ "থাই" বলতে থাইল্যান্ডের যে কোন নৃতাত্ত্বিক গোষ্ঠীর যেকোনো অধিবাসী কিংবা নাগরিককে বুঝাতে পারে অথবা আরও সংকীর্ণ ভাবে থাই জাতির সদস্যকে বোঝাতে পারে। অন্যদিকে কিছু ব্যক্তিবর্গ একাধিক জাতীয়তাসূচক বিশেষণে বিশেষায়িত হতে পারেন। উদাহরণস্বরূপ, যুক্তরাজ্যের স্থানীয় অধিবাসীকে "ব্রিটিশ", "ব্রিটন" কিংবা কথ্যভাষায় "ব্রিট" বলা যেতে পারে। কিছু ভাষায় জাতীয়তাসূচক ভাষার শব্দ ভান্ডার থেকে উদ্ভূত হতে পারে। যেমন ইংরেজি ভাষায় "Québécois(e)" শব্দটি প্রায়ই কুইবেকের অধিবাসীদেরকে বোঝাতে ব্যবহৃত হয় (যদিও কুইবেকার ও ব্যবহৃত হয়)। জাতীয়তাসূচক বিশেষণের তালিকা George H. Scheetz (১৯৮৮)। Names' Names: A Descriptive and Pervasive Onymicon। Schütz Verlag।
দোপেঁয়াজা

দোপেঁয়াজা (ফার্সি: دوپیازه) অর্থ "দুটি পেঁয়াজ" হচ্ছে ইরান ও দক্ষিণ এশিয়ায় প্রচলিত দুটি ভিন্ন ধরনের খাবার। এটা প্রস্তুত করতে প্রচুর পেয়াজ ব্যবহার করা হয়। মশলা দিয়ে তরকারি হিসেবে রান্না করা হয়। রান্নায় দুটো ভাগে পেঁয়াজ যোগ করা হয় বলে এর নাম দোপেঁয়াজা। খাবারটিতে সাধারনত মাংস (গরু, মুরগী, ছাগল, ভেড়া) কিংবা চিংড়ি ব্যবহার করা হয়। এটা সবজি দিয়ে নিরামিষ পদ হিসেবে রান্না করা হয়। বাংলাদেশে দোপেঁয়াজা তৈরিতে গরুর কলিজা ব্যবহার করা হয়। কিংবদন্তি অনুসারে মুঘল সম্রাট আকবরের সভাসদ মোল্লা দো পেঁয়াজা একবার ভুল করে একটি খাবারে প্রচুর পরিমাণে পেঁয়াজ যোগ করে ফেলেন। পরবর্তীতে খাবারটি বাংলাদেশ, ভারতের হায়দরাবাদ, পাকিস্তান সহ পৃথিবীর অনেক দেশে মুঘল হায়দরাবাদী রন্ধনশৈলী হিসেবে পরিচিতি পায়। বাংলাদেশে দোপেঁয়াজা তৈরিতে সাধারণত গরুর কলিজা ব্যবহৃত হয়। অনেক সময় মাংস ছোট করে টুকরো করে দোপেঁয়াজা রান্না করা হয়। ঈদের সময় বিশেষ করে ঈদ উল আযহায় মুসলিম পরিবারে দোপেঁয়াজা তৈরির রীতি আছে। ছোট মাছের দোঁপেয়াজাও তৈরি করা হয়ে থাকে। দোপেঁয়াজা শিরাজের ঐতিহ্যবাহী একটি খাবার। এটা গরু/ভেড়ার মাংসের টুকরো অথবা মাংসের কিমা দিয়ে, মুরগী, চিংড়ি, আলু এবং পর্যাপ্ত পেঁয়াজ দিয়ে তৈরি করা হয়ে থাকে। অন্যান্য হায়দরাবাদী খাবারের মতো দোপেঁয়াজা তৈরিতেও একটি টক উপাদান যোগ করা হয়। অধিকাংশ সময় কাঁচা আম ব্যবহার করা হয়। লেবুর রসও ব্যবহার করা হয়। কাইরি কা দো পেঁয়াজা পেঁয়াজের খাবারের তালিকা মুল্লাহ দো পেঁয়াজা "দোপেঁয়াজা, একটি ভারতীয় খাবারের পদ, যাতে দিগুণ পরিমাণে পেঁয়াজ ব্যবহৃত হয়।" টাইম-লাইফ বুকস (১৯৮৮)। Fresh ways with pork। Healthy home cooking (ইংরেজি ভাষায়)। টাইম-লাইফ বুকস। আইএসবিএন 978-0-8094-6033-5। সংগ্রহের তারিখ আগস্ট ২২, ২০১৯।  Basu, Mallika (ডিসেম্বর ১৬, ২০১৫)। "Lamb Dopiaza: an alternative recipe for Christmas Day"। Evening Standard। সংগ্রহের তারিখ আগস্ট ২২, ২০১৯।  উইকিমিডিয়া কমন্সে দোপেঁয়াজা সংক্রান্ত মিডিয়া রয়েছে।
হুগলি ইমামবাড়া

হুগলি ইমামবাড়া ভারতের পশ্চিমবঙ্গ রাজ্যের হুগলি জেলায় অবস্থিত একটি শিয়া মুসলিম ইমামবাড়া ও মসজিদ। ১৮৪১ সালে মুহম্মদ মহসীন ভবনটির নির্মাণকাজ শুরু করেছিলেন এবং ১৮৬১ সালে শেষ করেছিলেন। ভবনটি দোতলা যার প্রবেশদ্বারের উপরে একটি দীর্ঘ ঘড়ির টাওয়ার আছে। মসজিদে দেওয়ালে খোদাই করা কুরআনের জটিল নকশা এবং পাঠ্য রয়েছে। মসজিদের অভ্যন্তরটি মার্বেল, মোমবাতি এবং ঝুলন্ত লণ্ঠন দ্বারা সজ্জিত। হুগলি ইমামবাড়া বিখ্যাত তার ঘড়ির জন্য। এটি মূল প্রবেশপথের দ্বারে নির্মিত দুটি টাওয়ারের মাঝখানে অবস্থিত। প্রায় ১৫০ ফুট উচ্চতার প্রতিটি টাওয়ারের শীর্ষে পৌঁছাতে ১৫২টি সিঁড়ি আছে। ঘড়ির দুটি কাটা রয়েছে যার সাথে তিনটি ঘণ্টা আছে যাদের ওজন যথাক্রমে ৮০ মণ, ৪০ মণ ও ৩০ মণ। ছোট ঘণ্টাটি ১৫ মিনিট অন্তর ব্যবধানে বাজে এবং আরও বড় বেলটি এক ঘণ্টা বোঝাতে বাজে। ঘড়ির কাটা আধ ঘণ্টা এগিয়ে নিতে প্রতি সপ্তাহে দুজন লোকের প্রয়োজন হয়, ঘড়ির চাবিটির ওজন ২০ কেজি। ১৮৫২ সালে এটি ১১,৭২১ টাকায় কেনা হয়েছিল। মেসার্স ব্ল্যাক অ্যান্ড হুরে কোং, বিগ বেন, লন্ডন থেকে সৈয়দ কেরামত আলী এটি কিনেন। এটি হুগলি জেলায় অবস্থিত। এখানে যাবার জন্য কলকাতা থেকে আগত পাবলিক ট্রেনে চেপে (লোকাল বা এক্সপ্রেস) নৈহাটি জংশনে নামতে হয়। নৈহাাটি থেকে ব্যান্ডেল লোকাল ধরতে হয় এবং তারপর হুগলি ঘাট স্টেশনে নেমে সেখান থেকে ইমামবাড়া হাঁটার দূরত্বে অবস্থিত। স্টেশন থেকে ইমামবাড়ায় আসা দর্শনার্থীদের জন্য রিকশা এবং অটো রয়েছে। অথবা সম্ভবত আসার সর্বোত্তম উপায় হলো হাওড়া স্টেশন গিয়ে ব্যান্ডেল পর্যন্ত সোজা ট্রেন (লোকাল ইএমইউ গুলি) নেওয়া, যেগুলি ঘন ঘন এবং কম ভিড় থাকে। হুগলি স্টেশনে নেমে, অটো / টোটো / রিক্সা নিয়ে ইমামবাড়ায় যাওয়া যায়। যেহেতু ইমামবাড়ার আশেপাশে কোনও রেস্তোরা নেই তাই দর্শনার্থীদের নিজস্ব খাবারের ব্যবস্থা করাই ভালো। দর্শনার্থীদের পানীয় / পানীয় জল নিয়ে আসা দরকার। ঘড়ির টাওয়ার ঘড়ির টাওয়ারের ভিতরে বেল হুগলির ইমামবাড়ার দু'টি টাওয়ার হুগলির ইমামবাড়ার পিছনের অংশ হুগলির ইমামবাড়ার সূর্য ঘড়ি বি ও ডাব্লু সংস্করণ উইকিমিডিয়া কমন্সে হুগলি ইমামবাড়া সংক্রান্ত মিডিয়া রয়েছে। বাংলার স্থাপত্য কলকাতার মসজিদ Mukherjee, Sreecheta (২০১১)। "Hazi Muhammad Mohsin's Hooghly Imambara: a Tale of Diminishing Glory" (পিডিএফ)। সংগ্রহের তারিখ ১৭ ফেব্রুয়ারি ২০১৩।  "Hooghly Imambargah"। ২১ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৬ মে ২০২০।  Haji Mohammed Mohsin Waqf Estate "Next weekend you can be at ... Hooghly"। The Telegraph। ২৬ ফেব্রুয়ারি ২০০৬। সংগ্রহের তারিখ ১৭ ফেব্রুয়ারি ২০১৩।
বিশ্ব হৃৎপিণ্ড দিবস

'ওয়ার্ল্ড হার্ট ডে' উদ্‌যাপন। বিশ্ব হৃৎপিণ্ড সংস্থা বা ওয়ার্ল্ড হাৰ্ট ফেডারেশন (ইংরেজি) ১৯৭১ সালে সুইজারল্যান্ডের জেনেভাস্থিত একটি বেসরকারী প্রতিষ্ঠান। ১৯৭৮ সালে ইন্টারন্যাশনাল সোসাইটি অব কাৰ্ডিওলজি (International Society of Cardiology) এবং ১৯৭০ সালে স্থাপিত ইন্টারন্যাশনাল কাৰ্ডিওলজি ফেডারেশন (International Cardiology Federation) নামক প্রতিষ্ঠান দুটি একত্ৰিত হয়ে ইন্টারন্যাশনাল সোসাইটি এণ্ড ফেডারেশন অব কাৰ্ডিওলজি (International Society and Federation of Cardiology) গঠন করে। ১৯৯৮ সালে এর নাম পরিবর্তন করে ওয়ার্ল্ড হার্ট ফেডারেশন রাখা হয়। এই ফেডারেশন ওয়ৰ্ল্ড কংগ্রেস অব কাৰ্ডিওলজি অনুষ্ঠিত করে। ১৯৩৩ সালে হৃদরোগ বিশেষজ্ঞদের একটি প্ৰাথমিক ও অনানুষ্ঠানিক আন্তর্জাতিক সভা প্ৰাগে অনুষ্ঠিত করা হয়েছিল কিন্তু মেক্সিকোতে হওয়া অন্তিম অনুষ্ঠানের পর থেকে, এডভেণ্ট অব নাজিম ও দ্বিতীয় বিশ্বযুদ্ধের জন্য এই পালনে বাধার সৃষ্টি হয়েছিল। ১৯৫০ সালে প্রথমবার প্ৰকৃত ওয়ার্ল্ড কংগ্রেস অনুষ্ঠিত হয়েছিল। ১৯৪৬ সালে স্থাপিত ইন্টারন্যাশনাল সোসাইটি অব কাৰ্ডিওলজি ১৯৫০ সালের সেপ্টেম্বর মাসে প্যারিসে প্রথম "ওয়ার্ল্ড কংগ্রেস অব কাৰ্ডিওলজি" অনুষ্ঠিত করা হয়েছিল। পরবর্তী কংগ্রেসগুলি ২০০৬ সাল থেকে ৪ বছর অন্তর পালন করে আসা হচ্ছিল; তারপর থেকে এটি দুবছর অন্তর অনুষ্ঠিত করার সিদ্ধান্ত নেওয়া হয়। বিশ্ববাসীকে হৃদরোগ ও স্ট্রোক ইত্যাদি জীবননাশী রোগ সম্পর্কে সচেতনতা সৃষ্টির উদ্দেশ্যে ২০০০ সাল থেকে "বিশ্ব হৃদয় দিবস" পালন করে আসা হচ্ছে। "Our History"। World Heart Federation। ১৮ জুন ২০১৮ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৮।  Snellen, HA (ফেব্রুয়ারি ১৯৮০)। "Birth and growth of the European Society of Cardiology."। European Heart Journal। 1 (1): 5–7। পিএমআইডি 7026246।  "World Heart Day 2021: Theme, Quotes, Celebration, Significance, Aim"। SA News Channel (ইংরেজি ভাষায়)। ২০২১-০৯-২৯। সংগ্রহের তারিখ ২০২১-১০-০৩।  "World heart day 2014: salt reduction saves lives."। Central European Journal of Public Health। 22 (3): 206। সেপ্টেম্বর ২০১৪। পিএমআইডি 25438401।  World Heart Federation Official Website
মাদারেজুন নবুওয়াত

মাদারেজুন নবুওয়াত বইটি একটি জীবনী গ্রন্থ। মুহাম্মাদ সাল্লাল্লাহু আলাইহি ওয়া আলিহি ওয়া সাল্লামার জীবনীর ওপর লিখিত বিখ্যাত সিরাত গ্রন্থ। উপমহাদেশের শ্রেষ্ঠ মুহাদ্দিস শায়খ আবদুল হক মুহাদ্দিস দেহলভী (রাহ) ফার্সি ভাষায় এটি রচনা করেন। সুন্নি গ্রন্থের তালিকা Holy Quran (puya) on Al-Islam.org [১]
সরকার (পদবি)

উপমহাদেশে সরকার অত্যন্ত অভিজাত সম্ভ্রান্ত ও শিক্ষিতশ্রেণির মানুষের বংশ বলেই পরিচিত। "সরকার" শব্দটি ফার্সি ভাষা থেকে আগত। এর অর্থ প্রভু, মালিক, ভূস্বামী, শাসনকর্তা, রাজা। মোঘল আমলে এদেশের স্থানীয় শিক্ষিত ধর্নাঢ্য ব্যক্তিবর্গকে ও রাজার প্রধান কর্মচারী এবং সম্পত্তি দেখাশুনার কাজে নিয়োজিত ব্যক্তিকে সরকার বলা হতো। বর্তমান সময়ে রাষ্ট্র পরিচালনাকারী রাজনৈতিক দলকে যেমন রাষ্ট্র বা দেশের সরকার বলা হয় মোঘল আমলে শিক্ষিত/বুদ্ধিজীবী ব্যক্তিবর্গকে কিংবা সাম্রাজ্য দেখাশোনার কাজে নিয়োজিত কর্মচারী, মন্ত্রী অথবা শাসনকর্তাকে সরকার বলা হতো। বর্তমানে পটুয়াখালী জেলার পুরান বাজার, মিঠাপুকুর পাড় (পটুয়াখালী জমিদার বাড়ি), ময়মনসিংহ জেলার সদর (সাধু সরকারের বংশধররা সহ) টাংগাইল জেলার গোপালপুর ও ঘাটাইল থানায় এবং নীলফামারি সদরে সহ দেশের বিভিন্ন স্থানে সরকার বংশের পরিবার আছে। বাঙালি হিন্দু ও মুসলিম উভয় সম্প্রদায়ের মধ্যেই এ পদবির ব্যবহার আছে। এ পদবী সাধারণত ভারতীয় উপমহাদেশে ব্যবহার করা হয়। কুড়িপাড়ার সরকার বংশ (কাজীপুর, সিরাজগঞ্জ) মুহাম্মদ মনসুর আলী সরকার, বাংলাদেশের সাবেক প্রধানমন্ত্রী ডাঃ মোহম্মদ সেলিম সরকার, সাবেক সাংসদ মোহাম্মদ নাসিম সরকার, সাবেক মন্ত্রী তানভীর শাকিল সরকার জয়، সংসদ সদস্য মনসুর আলী সরকার, রাজনীতিবিদ ও মুক্তিযোদ্ধা মোহাম্মদ আলী সরকার, সংসদ সদস্য এমরান আলী সরকার (মৃঃ ২০০৭), সাবেক সাংসদ নওশের আলী সরকার, সাবেক সাংসদ ইউনুস আলী সরকার, সংসদ সদস্য জাহাঙ্গীর আলম সরকার (পঃ ১৯৫৫), সংসদ সদস্য আবু হোসেন সরকার (১৮৯৪-১৯৬৯), পূর্ব পাকিস্তানের প্রধানমন্ত্রী আমজাদ হোসেন সরকার (১৯৫৮-২০২১), সাবেক সাংসদ শামসুল হোসেন সরকার, রাজনীতিবিদ ও মুক্তিযোদ্ধা জাকির হোসেন সরকার, সংসদ সদস্য মুহম্মদ ওয়ায়েছ সরকার, পাকিস্তান আইনসভা ও জাতীয় পরিষদের সদস্য হাবিব উল্লাহ সরকার, সাবেক সাংসদ রেজাউল হক সরকার, সাবেক সাংসদ সাহেদা সরকার, সাবেক সাংসদনী আব্দুল্লাহ সরকার (১৯৪২–২০১৩), বাসদ-এর প্রতিষ্ঠাতা আব্দুল বারী সরকার (মৃঃ ২০২১), সাবেক সাংসদ অবদুল বারী সরকার, সাবেক সাংসদ আব্দুর রশীদ সরকার (পঃ ১৯৫৫), সাবেক সাংসদ ও উকিল আব্দুল মালেক সরকার (মৃঃ ২০২৩), সাবেক সাংসদ আবদুল মতিন সরকার, সংসদ সদস্য আব্দুল হান্নান সরকার (পঃ ১৯৮২), আন্তর্জাতিক ক্রিকেটার হামিদুজ্জামান সরকার, রাজনীতিবিদ ও মুক্তিযোদ্ধা ওয়াহিদুজ্জামান সরকার, সাবেক সাংসদ শহীদুজ্জামান সরকার, সংসদ সদস্য রফিক উদ্দিন সরকার (মৃঃ ১৯৮১), রাজনীতিবিদ ও মুক্তিযোদ্ধা হাসান উদ্দিন সরকার, রাজনীতিবিদ ও মুক্তিযোদ্ধা আফতাব উদ্দিন সরকার (পঃ ১৯৫০), সংসদ সদস্য মোহাম্মদ ময়েন উদ্দিন সরকার, সাবেক সাংসদ জমির উদ্দিন সরকার (পঃ ১৯৩১), সাবেক ভারপ্রাপ্ত রাষ্ট্রপতি মকবুলার রহমান সরকার (১৯২৮–১৯৮৫), রাজশাহী বিশ্ববিদ্যালয়ের সাবেক উপাচার্য পাটোয়ারী (দ্ব্যর্থতা নিরসন) মৃধা বিশ্বাস (পদবি) শিকদার (পদবি) মণ্ডল (উপাধি) এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
মাধবদী গুপ্তরায় জমিদার বাড়ি

মাধবদী গুপ্তরায় জমিদার বাড়ি বাংলাদেশ এর নরসিংদী জেলার নরসিংদী সদর উপজেলার মাধবদী গ্রামে অবস্থিত এক ঐতিহাসিক জমিদার বাড়ি। বাংলার প্রথম নবাব মুর্শিদ কুলি খানের শাসনামলে মুন্সি বিশ্বনাথ জায়গীরদারি ক্রয় করে এখানে জমিদারী প্রতিষ্ঠা করেন। জমিদার বিশ্বনাথ বিভিন্ন ভাষায় পণ্ডিত ছিলেন। তিনি একাধারে বাংলা, সংস্কৃত, ফার্সি ও ইংরেজি ভাষায় পণ্ডিত ছিলেন। যার ফলস্বরূপ তিনি মুঘলদের কাছ থেকে এই মুন্সি খেতাব লাভ করেন। তিনি জমিদারী প্রতিষ্ঠা করার পর পরবর্তীতে তার বংশধররা এখানে জমিদারী পরিচালনা করতে থাকেন। এই জমিদার বংশধরদের হাত ধরেই বাংলাদেশের সর্ববৃহৎ কাপড়ের বাজার "বাবুরহাট" প্রতিষ্ঠিত হয়। "নরসিংদীর জমিদার ও জমিদার বাড়ি!"। ১০ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১৯।